**Өмірдің мәні неде?**

***«Сонда Агриппа Пауылға: — Аз уақыттың ішінде мені де мәсіхші болуға көзімді жеткізбексің бе? — деді.»***

***(Елшілердің істері 26:28)***

Егер сіз Альберт Камюдің шығармаларын оқыған болсаңыз, онда Камюдің экзистенциалист болғанын білетін едіңіз. Қарапайым тілмен айтқанда, ол атеист болды.

Баяғыда біреу атеисттердің екі түрі бар екенін айтқан екен - философиялық атеистер және практикалық атеистер. Философиялық атеисттер Құдайға сенбейді, өйткені олар Құдай жоқ деп санайды. Ал практикалық атеистер шын мәнінде Құдайға сенеді, бірақ мойындамайды, өйткені олар бір күні Құдайдың алдында жауап беретінін қабылдағысы келмейді.

Ал Альберт Камю неліктен Құдайға сенбеді? Негізінен дүниедегі азаптың кесірінен. Ол мұны үлкен мәселе деп санады. 1951 жылы Камю: «Әлемнің үнсіздігі мені бұл өмірдің, бұл әлемнің ешқандай мағынасы жоқ деп ойлауға мәжбүр етті» деп жазды.

Дегенмен Камю, Жан Поль Сартр және экзистенциалды ұстанымды ұстанатындардың барлығы бір дилеммаға тап болды: Өмірдің мәнін Құдайсыз қалай табуға болады? Шынында, өмірдің мәнін Құдайсыз табу мүмкін емес. Сөйтіп, экзистенциалистер өмірдің мәнін өздерінің өмірлік тәжірибелерінен табуға тырысады, бірақ Құдайсыз өмір кездейсоқ және мағынасыз болып көрінеді. Бұл бос сезім кейде мағынасыздықтан құтылудың жолы ретінде өзін-өзі өлтіру туралы ойларға әкелуі мүмкін.

Бірақ ақырында Камю өзінің идеясына күмән келтіре бастады. Ол өмірінің соңында досына: «Мен менде жоқ нәрсені, мен сипаттай алмайтын нәрсені іздеп жүрмін», - деді. Жерлестерінің бірі Рене Паскаль оның айтқанын түсінген болар еді, өйткені ол бір ғасыр бұрын әрбір адамның жүрегінде тек Құдайдың Өзі ғана толтыра алатын бір бос орын бар деп айтқан еді.